   راولپنڊي (اسپورٽس نيوز) قومي ڪرڪيٽر شاداب خان جي صحت بابت اڳڀرائي ٿي آهي. هيپاٽائيٽس سي جو شڪار شاداب خان علاج ذريعي وائرس کي ڪنٽرول ڪرڻ ۾ ڪامياب ٿي ويو ۽ هاڻي ورلڊ ڪپ کان اڳ شاداب خان جي قومي اسڪواڊ ۾ ٻيهر شموليت جو چٽو امڪان آهي. ذريعن موجب ڊاڪٽر پيٽرڪ ڪينيڊي جي ايڊوائس تي شاداب خان جو راولپنڊي ۾ علاج جاري آهي، ايندڙ هفتي شاداب خان جي ٽيسٽ ٻيهر ورتي ويندي، جڏهن ته ٽيسٽ رپورٽ جي روشني ۾ ڊاڪٽر ڪرڪيٽ بورڊ کي آگاهه ڪندا ۽ رپورٽ اچڻ کان پوءِ شاداب خان ٻيهر ٽريننگ شروع ڪندو.